HRVATSKO KNJIŽNIČARSKO DRUŠTVO



CROATIAN LIBRARY ASSOCIATION

**Glavni odbor (2016.- 2018.)**

Hrvatske bratske zajednice 4

10000 Zagreb

**Zapisnik sa 6., elektroničke sjednice Glavnog odbora HKD-a**

Šesta, elektronička sjednica Glavnog odbora HKD-a održana je od **6. - 8. rujna 2017. godine**. Na predloženi dnevni red glasovanjem su se očitovali:

|  |
| --- |
| 1. **Dunja Holcer** – predsjednica Hrvatskoga knjižničarskog društva 2. **Romana Horvat** - predsjednica Društva Bilogore, Podravine i Kalničkog prigorja 3. **Natalija Hrž**e**njak** - predsjednica Društva knjižničara Međimurske županije 4. **Korina Udina** - predsjednica Knjižničarskog društva Rijeka 5. **Iva Ciceran –** predsjednica Društva bibliotekara Istre 6. **Nada Topić** – predsjednica Društva knjižničara u Splitu 7. **Ljiljana Hajdin** – predsjednica Knjižničarskog društva Varaždinske županije 8. **Blaženka Peradenić-Kotur** - predsjednica Zagrebačkog knjižničarskog društva 9. **Ante Mrgan** – predsjednik Knjižničarskog društva Sisačko-moslavačke županije 10. **Miroslav Katić** – predsjednik Društva knjižničara Karlovačke županije 11. **Marija Čačič** ­– predsjednica Društva knjižničara Slavonije, Baranje i Srijema 12. **Mirna Grubanović** - predsjednica Društva knjižničara Slavonski Brod 13. **Milan Šarić** – predsjednik Knjižničarskog društva Ličko - senjske županije |

**Ad. 1. Odluka o održavanju 43. skupštine HKD-a**

Nakon što se niti jedno regionalno društvo nije javilo za suorganizaciju 43. skupštine HKD-a koja bi se trebala održati u listopadu 2018. godine, predsjednica Društva je, prema dogovoru na 5. sjednici Glavnog odbora održanoj 13. srpnja 2017., pokušala kontaktirati hotel u Bizovačkim Toplicama te saznala kako je hotel zatvoren zbog preuređenja i ne zna se kada će biti otvoren.

Predsjednica je zbog toga zatražila ponudu hotela Ambasador u Opatiji, koji ima dovoljno smještajnih kapaciteta te broj potrebnih dvorana za održavanje paralelnih sesija i banket salu za održavanje svečane večere.

Datum održavanja 43. skupštine bio bi 10. – 13. 10. 2018. (tjedan kada je predloženi hotel slobodan), smještaj bi iznosio 375,00 kn po osobi za noćenje s doručkom, a kotizacija za sudjelovanje na Skupštini ostala bi na razini kotizacije za 41. skupštinu, odnosno 400,00 kn.

Članovi Glavnog odbora HKD-a na 6., elektroničkoj sjednici jednoglasno su potvrdili predloženo vrijeme i mjesto održavanja 43. skupštine HKD-a te iznos kotizacije za sudjelovanje na Skupštini.

Zapisnik sastavila:

**Marija Šimunović, stručna tajnica HKD-a**